Fase 2-beurtkrag afgekondig | Maroela Media
Fase 2-beurtkrag afgekondig
Fase 2-beurtkrag sal vanaand (Donderdag) vanaf 21:00 tot Vrydag 05:00 geïmplementeer word. Beurtkrag sal ook Vrydagaand en Saterdagoggend gedurende dieselfde tydgleuf herhaal word sodat Eskom sy noodkragreserwes kan aanvul.
Die kragvoorsiener is vroeër vandag genoop om van sy kragreserwes gebruik te maak nadat onderbrekings by verskeie opwekkingseenhede druk op die kragnetwerk geplaas het.
Eskom sê nou verdere onderbrekings by opwekkingseenhede by die Kriel- en Tutuka -kragstasie het sy noodkragreserwes vandag vinniger as wat verwag is, uitgeput.
"Vertragings met die terugkeer van die opwekkingseenhede by Tutuka, Grootvlei en Kendal het ook 'n bykomende las op die noodreserwes geplaas."
In dié stadium is 14 982 MW weens stukkende opwekkingseenhede nie beskikbaar nie, terwyl 5 334 MW weens beplande instandhoudingswerk uit die stelsel gehaal is.
Eskom waarsku dat beurtkrag moontlik oor die naweek ook geïmplementeer sal word indien sy opwekkingseenhede nie genoegsaam herstel nie.
Hy doen intussen 'n beroep op verbruikers om hul kragverbruik te beperk en wys verbruikers daarop dat hy op 22 Julie laas beurtkrag moes toepas.
22 Julie laas…. Is dit nou 'n prestasie?
Nersa wou mos weier vir die volgende 3 jaar, net gou herinner….
En daar gaan de ruyteren en sy clowns weer!!!Steeeeeeeeeeel dis lekker!!!!
Wat my woedend maak is dat daar oënskynlik 'n patroon ontwikkel het waar hulle op die nippertjie beurtkrag aankondig, en gewoonlik tussen Donderdag en Sondag en gewoonlik in dieselfde tydgleuwe; wat beteken, gegewe die munisipale skedules, dat dit gedurig net dieselfde groep mense is wat aan die kortste end trek, terwyl menige ander selde daardeur geraak word. Woorde laag en gemeen genoeg om hierdie spul te beskryf, bestaan nie.